Document ID: 32005R0705

KOMISIJAS REGULA (EK) Nr. 705/2005
(2005. gada 4. maijs),
ar ko groza vai atceļ dažas regulas par preču klasifikāciju kombinētajā nomenklatūrā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1), un jo īpaši tās 9. panta 1. punkta a) apakšpunktu,
tā kā:
(1)
Dažas Komisijas regulas par preču klasifikāciju, kas pieņemtas, lai nodrošinātu vienādu kombinētās nomenklatūras piemērošanu, kas izveidota ar Regulu (EK) Nr. 2658/87, attiecas uz tādiem kodiem, kuri vairs nav spēkā. Tādēļ šīs regulas būtu jāatjaunina ar grozījumiem, kuros ņemti vērā atbilstīgie spēkā esošie kodi.
(2)
Citas regulas vairs nav saistošas sakarā ar mainītajiem preču aprakstiem un to attiecīgajiem kodiem harmonizētajā sistēmā un kombinētajā nomenklatūrā. Tādēļ šīs regulas ir jāatceļ.
(3)
Šajā regulā paredzētie pasākumi ir saskaņā ar Muitas kodeksa komitejas atzinumu,
IR PIEŅĒMUSI ŠO REGULU.
1. pants
Kodus, kas ietverti šīs regulas I pielikumā uzskaitītajās regulās, aizstāj ar kombinētās nomenklatūras kodiem, kuri parādīti minētajā pielikumā.
2. pants
1. Komisijas Regulas (EEK) Nr. 3491/88 (2) pielikumā pievienotajā tabulā svītro 2. punktu.
2. Komisijas Regulas (EK) Nr. 883/94 (3) pielikumā pievienotajā tabulā svītro 1. punktu.
3. Komisijas Regulas (EK) Nr. 710/2000 (4) pielikumā pievienotajā tabulā svītro 2. punktu.
3. pants
Ar šo atceļ Komisijas regulas, kas uzskaitītas šīs regulas II pielikumā.
4. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 4. maijā

Labels: 3
15
19